## Odluka o načinu obavljanja mjenjačkih poslova

### NN 73/1992 (3.11.1992.), Odluka o načinu obavljanja mjenjačkih poslova

# NARODNA BANKA HRVATSKE

Na temelju članka 12. Uredbe o uvjetima i načinu održavanja likvidnosti
u plačanjima prema inozemstvu ("Narodne novine", br. 61/92),
Članka 67. pod 26) Uredbe o Narodnoj banci Hrvatske ("Narodne novine",
br. 71/91), Savjet Narodne banke Hrvatske na sjednici održanoj 30. listopada
1992., godine, donio je

## ODLUKU

### o načinu obavljanja mjenjačkih poslova

I.

Ovom se odlukom regulira način kupnje i prodaje efektivnog stranog novca,
putničkih i bankarskih čekova i kreditnih pisama (strana sredstva plačanja)
te benzinskih bonova i bonova za cestarinu za vozila strane registracije
(bonovi za cestarinu) od stranih i domaćih osoba (u nastavku teksta "mjenjački
poslovi").

Mjenjačke poslove iz stavka 1. ove točke mogu obavljati banke ovlaštene
za poslove s inozemstvom i banke ovlaštene za devizne poslove u zemlji
(u nastavku teksta "ovlaštene banke") a i poduzeća. druge pravne
osobe i poduzetnici ako s ovlaštenom bankom sklope ugovor o obavljanju
mjenjačkih poslova (u nastavku teksta "ovlašteni mjenjači".

Ovlaštena banka je dužna obavljati kontrolu mjenjačkog poslovanja kod
svih ovlaštenih mjenjača s kojima ima zaključene ugovore o obavljanju mjenjačkih
poslova.

II.

Za obavljenu kupnju ili prodaju stranih sredstava plačanja iz stavka
1 točke 1. ove odluke ispostavlja se potvrda u originalu i najmanje jednoj
kopiji. Original potvrde obvezno se predaje stranci.

III.

Prodaja stranih sredstava plačanja stranim fizičkim osobama i gradanima
na privremenom radu u inozemstvu (retransfer) obavlja se iskljućivo u visini
neiskorištenih dinara koji potjeću od deviza prodanih ovlaštenoj banci
ili ovlaštenom mjenjaču odnosno neutrošenih benzinskih bonova i bonova
za cestarinu, uz putnu ispravu.

IV.

Mjenjačke poslove iz točke 1. ove odluke obavljaju ovlaštene banke i
ovlašteni mjenjači koji su registrirani kod nadležnog suda odnosno nadležnog
organa uprave i koji:

1) imaju odgovarajuće prostorije za obavljanje mjenjačkih poslova koje
udovoljavaju higijensko-tehnićkim uvjetima, u skladu s propisima.

2) u prostorijama za obavljanje mjenjačkih poslova imaju blagajnu odnosno
druga sredstva za sigurno čuvanje efektivnog domaćega i stranog novca i
drugih vrijednosnih papira,

3) imaju istaknuti natpis "mjenjačnica" na hrvatskom jeziku
i najmanje jednom od svjetskih jezika,

4) na vidljivom mjestu imaju stalno istaknutu važeću listu tečajeva
stranih sredstava plačanja,

5) na vidljivom mjestu imaju istaknutu obavijest o visini mjenjačke
provizije.

Radnici koji rade na mjenjačkim poslovima moraju biti osposobljeni za
obavljanje tih poslova i pored hrvatskog jezika poznavati najmanje jedan
svjetski jezik.

Iznimno od odredbe stavka 1. ove točke, na brodovima i medunarodnim
vlakovima mjenjačke poslove mogu obavljati osobe zaposlene u ovlaštenoj
banci odnosno kod ovlaštenog mjenjača, na temelju posebnog odobrenja ovlaštene
banke i posebne suglasnosti Narodne banke Hrvatske.

V.

Ovlašteni mjenjači obavljaju mjenjačke poslove na temelju ugovora o
obavljanju mjenjačkih poslova, što ih sklapaju s ovlaštenom bankom.

O sklopljenim ugovorima, ovlaštena banka treba voditi evidenciju.

o zaključenim ugovorima i pojedinim mjenjačkim mjestima ovlaštena banka
obavještava Narodnu banku Hrvatske.

Ovlaštene banke su dužne sve ugovore o obavljanju mjenjačkih poslova,
koji su sklopljeni do dana stupanja na snagu ove odluke uskladiti s odredbama
ove odluke.

VI.

Ovlašteni mjenjač vodi dnevnik o kupnji i prodaji stranih sredstava
plačanja.

Otkupljena strana sredstva plačanja ovlašteni mjenjač dostavlja banci
istoga ili slijedećeg radnog dana. odnosno u roku što ga ovlaštena banka
ugovori s ovlaštenim mjenjačem, zajedno sa originalom dnevnika odnosno
specifikacijom, kao i podacima o iznosu otkupa od domaćih i posebnih stranih
osoba

VII.

Ovlaštena banka i ovlašteni mjenjač kupuju i prodaju strana sredstva
plačanja po kupovnom odnosno prodajnom tečaju za efektivni strani novac,
strane čekove i strana kreditna pisma koji vrijedi na dan kupnje odnosno
prodaje.

Strana sredstva plačanja iz stavka 1 ove točke kupuju se i prodaju po
tečajevima koje je utvrdila ovlaštena banka.

VIII.

Ovlaštena banka isplačuje mjenjačku proviziju ovlaštenom mjenjaču na
način i u rokovima što su utvrdeni ugovorom iz točke V. ove odluke.

IX.

Ovlaštena banka dužna je ovlaštenom mjenjaču pravovremeno dostavljati
upute, važeću listu tečajeva, obrasce potvrda o kupnji odnosno prodaji
i druge obrasce koji se upotrebljavaju u obavljanju mjenjačkih poslova.

Obrasci potvrda o kupnji odnosno prodaji stranih sredstava plačanja
imaju serijske brojeve. ne smiju se uništavati, a tiskaju se u blokovima
u zoni utvrđenih serijskih brojeva ili na vrpci obračunskih strojeva s
potrebnim podacima za te obrasce.

Ovlaštena banka i ovlašteni mjenjač dužni su voditi evidenciju o blokovima
obrazaca potvrda iz stavke 1. ove točke.

X.

Stupanjem na snagu ove odluke prestaje vrijediti Odluka o načinu obavljanja
mjenjačkih poslova ("Narodne novine", br. 48/92).

XI.

Ova odluka stupa na snagu danom objave u "Narodnim novinama".

O. br. 72/92

Zagreb, 30. listopada 1992.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 73/1992-1955
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)